উরির থেকেও বড় জঙ্গি হামলা কাশ্মীরে। কাশ্মীরের পুলওয়ামার অবন্তীপুরায় আত্মঘাতী জঙ্গিহানায় এ যাবৎ নিহত ৩০ সিআরপিএফ জওয়ান। আহত অন্তত ৩৫ জন জওয়ান। এ দিন সিআরপিএফ জওয়ানদের গাড়িতে গুলিবৃষ্টি করে জঙ্গিরা। জইশ-ই-মহম্মদের জঙ্গি আদিল আহমেদ এই হামলার দায় স্বীকার করকে নিয়েছে।
সূত্রের খবর, ৮-১০ দিন আগেই খবর ছিল এই ঘটনা ঘটতে পারে। তারপরেও কেন প্রয়োজনীয় ব্যবস্থা নেওয়া গেল না?
২৫০০ সেনা বোঝাই ৭৮টি গাড়িতে এই অতর্কিত হামলা কার্যত শোরগোল ফেলে দিয়েছে গোটা দেশে। নড়েচড় বসেছে প্রশাসন। সেনাবাহিনী সূত্রে খবর, পুলওয়ামা কাণ্ডে এনএসএস প্রধান অজিত ডোভাল তড়িঘড়ি বৈঠকে বসেছেন।
অতীত সাক্ষী রয়েছে ডোভালের মাস্টার প্ল্যানের। উরি ঘটনার পালটা সার্জিক্যাল স্ট্রাইক পাকিস্তানকে তঠস্থ করেছিল। এদিন স্বরাষ্ট্রমন্ত্রক সূত্রে জানানো হয়েছে, কালই কাশ্মীরে যাচ্ছেন রাজনাথ সিং। প্রশাসনের এই তৎপরতায় প্রশ্ন উঠছে এবার কি পালটা দেবে ভারত।